BANTAY, Ilocos Sur – Maysa manen a motorsiklo ti natakaw iti pay met sanguanan ti ospital nga assisawan dagiti tattao.
Nagreport ni Dennis Taa, 25, baro, residente iti Bangbangcag, Bucay, Abra, a natakaw ti Honda XRM a luganna iti sanguanan ti Metro Vigan Cooperative Hospital.
Segun iti biktima, imparkingna ti lugan iti sango ti nasao nga ospital ta napanna binisita ti kabagianda. Ngem idi agsubli, awanen ti luganna.
Kinuna ti biktima nga imbatina iti compartment ti lugan ti lisensiana nga agmaneho, registration certificate ken P1,700 a kuartana.
Di pay ammo no asino ti nangitaray iti luganna.
ilo_Latn ilo_Latn ilo_Latn ilo_Latn ilo_Latn